**Izziņa par atzinumos sniegtajiem iebildumiem**

**noteikumu projektam “Grozījumi Ministru kabineta 2018. gada 30. oktobra noteikumos Nr. 661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”” (VSS-98)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | VSS izsludināšana 2021.gada 11.februārīstarpministriju (starpinstitūciju) sanāksme elektroniskā saskaņošana 2021.gada 10.martā, 2021.gada 23.martā |
|  |  |
| Saskaņošanas dalībnieki | Tieslietu ministrija, Satiksmes ministrija, Latvijas Brīvo arodbiedrību savienība, Latvijas Darba devēju konfederācija un Latvijas Tirdzniecības un rūpniecības kamera. |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas. |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II.  Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| --- | --- | --- | --- | --- |
| 1 | **Noteikumu projekta 1.punkts**1. 5. punktā:izteikt 5.5. apakšpunktu šādā redakcijā:“5.5. par pievienotās vērtības nodokli, kuru iemaksā persona, kas reģistrēta Latvijā (kā identifikācijas valstī) īpašo pievienotās vērtības nodokļa režīmu (ārpussavienības režīma, savienības režīma vai importa režīma) izmantošanai;”;papildināt punktu ar 5.13. apakšpunktu šādā redakcijā:“5.13. par dabas resursu nodokli, kuru iekasē par Latvijā pastāvīgi pirmo reizi reģistrētiem transportlīdzekļiem un iemaksā kontā valsts akciju sabiedrība “Ceļu satiksmes drošības direkcija”; | **Tieslietu ministrija**Vēršam uzmanību uz to, ka projekta 1. punktā paredzētajā Ministru kabineta 2018. gada 30. oktobra noteikumu Nr. 661 "Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai" (turpmāk – noteikumi) 5.13. apakšpunktā ietvertais regulējums ir neskaidrs. Proti, noteikumu 5. punkta ievaddaļā ir minēts, ka persona, norādot maksājuma identifikatoru, iemaksā vienotajā nodokļu kontā (turpmāk – konts) attiecīgo maksājumu. Līdz ar to atbilstoši projekta 1. punktā paredzētajā noteikumu 5.13. apakšpunktā ietvertajam grozījumam tiek paredzēts, ka persona, norādot maksājuma identifikatoru, iemaksā kontā maksājumu, kas veikts par dabas resursu nodokli, kuru iekasē par Latvijā pastāvīgi pirmo reizi reģistrētiem transportlīdzekļiem un iemaksā kontā akciju sabiedrība "Ceļu satiksmes direkcija". Ievērojot minēto, lūdzam izvērtēt projekta 1. punktā paredzētajā noteikumu 5.13. apakšpunktā ietverto regulējumu un precizēt to vai papildināt projekta sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu. | **Ņemts vērā**Precizēts noteikumu projekta 1.punkts un noteikumu projekts papildināts ar 2.punktu, ar kuru tiks atsevišķi paredzēti (uzskaitīti) gadījumi, kad persona (nodokļu maksātājs) veic nodokļa iemaksu vienotajā nodokļu kontā ar citas institūcijas starpniecību. Turklāt tika secināts, ka, paredzot nodokļa nomaksu ar maksājuma identifikatoru īpašā pievienotās vērtības nodokļa režīma izmantošanas gadījumos, turpmāk nav nepieciešams šiem maksājumiem saglabāt noteikto vietu maksājumu saistību prioritāšu sarakstā, līdz ar to maksājumu saistību 37. un 38.prioritāte ir svītrojama. | *Precizēts noteikumu projekta 1.punkts*1. Izteikt 5.5. apakšpunktu šādā redakcijā:“5.5. par pievienotās vērtības nodokli, kuru iemaksā persona, kas atbilstoši normatīvajiem aktiem pievienotās vērtības nodokļa jomā reģistrēta Latvijā (kā identifikācijas valstī) īpašo pievienotās vērtības nodokļa režīmu (ārpussavienības režīma, savienības režīma vai importa režīma) izmantošanai;”.*Noteikumu projekts papildināts ar 2.punktu*2. Papildināt noteikumus ar 5.1 punktu šādā redakcijā:“5.1 Ar maksājuma identifikatoru iemaksā kontā šādu maksājumu:5.11. par dabas resursu nodokli par Latvijā pastāvīgi pirmo reizi reģistrētiem transportlīdzekļiem, kuru persona iemaksā kontā ar valsts akciju sabiedrības “Ceļu satiksmes drošības direkcija” starpniecību, izmantojot tās sniegto maksājumu pakalpojumu;5.12. par pievienotās vērtības nodokli, kuru persona iemaksā kontā par darījumiem, kas veikti īpašo pievienotās vērtības nodokļa režīmu (ārpussavienības režīma, savienības režīma vai importa režīma) ietvaros, ar Eiropas Savienības dalībvalsts starpniecību saskaņā ar normatīvajiem aktiem pievienotās vērtības nodokļa jomā.”.*Noteikumu projekts papildināts ar 3.punktu.* |
| 2 | Noteikumu projekta anotācijas I sadaļa | **Tieslietu ministrija**Anotācijas I sadaļas 1. punktā ir minēts 2020. gada 15. oktobra likumā "Grozījumi Pievienotās vērtības nodokļa likumā" paredzētais process, un anotācijas I sadaļas 2. punktā ir ietverta atsauce uz 2020. gada 15. oktobra likumā "Grozījumi Pievienotās vērtības nodokļa likumā" iekļauto regulējumu, bet nav skaidrs, kas ir iepriekš minētais process un regulējums. Līdz ar to nav arī skaidrs, atbilstoši kurām Pievienotās vērtības nodokļa likuma normām ir izstrādāts projekta 1. punktā paredzētajā noteikumu 5.5. apakšpunktā ietvertais regulējums. Ievērojot minēto, lūdzam papildināt anotāciju ar atbilstošu skaidrojumu. | **Ņemts vērā** | Ir precizēta noteikumu projekta anotācijas I sadaļa. |
| 3 | Noteikumu projekta anotācijas I un V sadaļa | **Tieslietu ministrija (17.03.2021)**Projekta sākotnējās (ex-ante) ietekmes novērtējuma ziņojuma (turpmāk – anotācija) I sadaļas 2. punktā ir norādīts, ka projekts saistīts ar Padomes 2010. gada 7. oktobra regulas (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā 46. panta 1. punkta un Padomes 2006. gada 28. novembra direktīvas 2006/112/EK par kopējo pievienotās vērtības nodokļa sistēmu prasību ievērošanu. Lūdzam sniegt skaidrojumu, vai projekts tieši pārņem vai ievieš minētās Eiropas Savienības tiesību aktu prasības, nepieciešamības gadījumā aizpildot anotācijas V sadaļas 1. punktu un 1. tabulu saskaņā ar Ministru kabineta 2009. gada 15. decembra instrukcijas "Tiesību akta projekta sākotnējās ietekmes izvērtēšanas kārtība" 55. un 56. punktā noteiktajām prasībām. | **Panākta vienošanās**Tieslietu ministrijai sniegts paskaidrojums par projekta sasaisti (nevis regulējuma pārņemšanu) ar Padomes 2010. gada 7. oktobra regulas (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (46. panta 1. punkts) un Padomes 2006. gada 28. novembra direktīvas 2006/112/EK par kopējo pievienotās vērtības nodokļa sistēmu prasību ievērošanu. Panākta vienošanas par izmaiņām noteikumu projekta anotācijas I un V sadaļā. | Ir precizēta noteikumu projekta anotācijas I un V sadaļa.  |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_K.Voiniča

Kristīne Voiniča

Finanšu ministrijas

Nodokļu administrēšanas un sabiedrības interešu politikas departamenta

Nodokļu administrēšanas un starptautiskās administratīvās sadarbības politikas nodaļas vecākā eksperte

67095567

Kristine.Voinica@fm.gov.lv